2 Indledning 



kan med lige saa stor Ret regnes til Planterne som til Dyrene, 

 har Tilknytning til begge Riger og behandles derfor naturligt saa- 

 vel af Botaniken som af Zoologien. At Ernæringsmaaden ikke er 

 afgørende, ses deraf, at nærbeslægtede Former kan ernære sig 

 henholdsvis som typiske Dyr, ved Optagelse af fast Føde, og paa 

 ægte Plantevis, ved Kulsyreassimilation; ja en og samme Orga- 

 nisme kan endog samtidig ernære sig paa begge Maader. Og hvad 

 Bevægeligheden angaar, da er der adskillige lavere Planter, som 

 er bevægelige, foruden at en stor Mængde (Alger, de lavere 

 Svampe) har bevægelige Stadier (Sværmesporer); og paa den 

 anden Side savnes Bevægelighed hos visse Protozoer. 



Inddelingen af Sporeplanterne er i Tidernes Løb undergaaet 

 store Forandringer, dels som Følge af det forøgede Kendskab man 

 har faaet til dem, dels efter de forskellige systematiske Principer, 

 hvorefter man er gaaet frem. Efter Darwin har man bestræbt sig 

 for at give Systemet en fylogenetisk Begrundelse, for at opfatte 

 de enkelte naturlige Afdelinger som Grene paa et stort Stamtræ, 

 og man har derved støttet sig paa de enkelte Formers Udviklings- 

 historie, paa Sammenligning mellem Formerne, paa den geografiske 

 Udbredelse og endelig paa Palæontologien, som dog kun i ringe 

 Grad har kunnet give brugbare Oplysninger. Det ligger i Sagens 

 Natur, at de Resultater, man ad disse Veje er naaet til, for en 

 stor Del er meget usikre, ikke mindst for de lavere Formers 

 Vedkommende, og i mange Tilfælde har da ogsaa Slægtskabsfor- 

 hold, som man tidligere ansaa for klare, ved nærmere Under- 

 søgelse vist sig mindre sikre og mere komplicerede end tidligere 

 antaget, og mange Grupper, som man tidligere har betragtet som 

 systematiske Enheder, er man bleven ført til at betragte som po- 

 lyfyletiske o: som bestaaende af forskellige Elementer, som maa 

 antages at have forskellig Afstamning. Bestandig møder man 

 Vanskeligheder ved Afgørelsen af, om en Lighed betegner en 

 Homologi eller en Analogi. Erindres nu tillige, at den nyere 

 Arvelighedsforskning ved eksperimentelle Undersøgelser over de 

 mindste systematiske Enheder er kommet til det Resultat, at Be- 

 greberne Slægtskab og Lighed i og for sig er ganske uafhængige 

 af hinanden (Johannsen), maa man være forberedt paa, at mange 

 af de gængse Opfattelser med Hensyn til Sporeplanternes Slægt- 

 skabsforhold ogsaa i Fremtiden vil blive ændrede. Imidlertid vil 

 det fremdeles være en Opgave for den systematiske Botanik ikke 

 alene at sammenstille de Former, som ligner hinanden mest og 



